ai4bharat/Pralekha huggingface dataset:
రక్షణ మంత్రిత్వ శాఖ
ఢిల్లీ జల్ బోర్డు నుండి నీటి సరఫరా మరియు కొత్త ప్రవేశ ద్వారం ప్రారంభోత్సవం
పాలెంలోని బేస్ రిపేర్ డిపో  చరిత్రలో 22 ఏప్రిల్ 2023 చార చారిత్రాత్మక దినోత్సవంగా మారింది.
ఢిల్లీ జల్ బోర్డ్ ద్వారా మంచినీటి సరఫరా మరియు ఎయిర్ మార్షల్ విభాస్ డిపోకు కొత్త ప్రవేశ ద్వారం ప్రారంభించడం అనే రెండు ప్రధాన ప్రాజెక్టుల ప్రారంభోత్సవంతో ఈ చారిత్రాత్మక దినోత్సవంగా మారింది.
మెయింటెనెన్స్ కమాండ్ ఏఓసీ-ఇన్-సి శ్రీ విభాస్ పాండే డిపోకు కొత్త ప్రవేశ ద్వారం ప్రారంభించారు.
2009లో బీఆర్డీకి మంచినీటి సరఫరా కోసం ప్రారంభించిన ప్రాజెక్ట్ 22 ఏప్రిల్ 2023న తుది దశకు చేరుకుంది. డిపోకు కొత్త ప్రవేశ ద్వారం ప్రారంభోత్సవంతో ప్రజలకు మేలు జరిగింది. ఇది పాలెం రైల్వే క్రాసింగ్కు సమీపంలో ఉండడంతో నిత్యం ఎదురయ్యే ట్రాఫిక్ సమస్యకు తెరపడనుంది. సిబ్బంది మరియు వారి కుటుంబాలు ఇప్పుడు ఎటువంటి ఇబ్బందులు లేకుండా బీఆర్డీని యాక్సెస్ చేయవచ్చు.
వైమానిక యోధులు మరియు వారి కుటుంబాల ఆనంద సూచికను పెంచే రెండు ప్రాజెక్టులను ప్రారంభించడం పట్ల ఎయిర్ మార్షల్ విభాస్ పాండే తన పూర్తి సంతృప్తిని వ్యక్తం చేశారు. మరింత ఉత్సాహంగా ముందుకు సాగడం మరియు ఉత్సాహంతో తన కార్యాచరణ విధిని నెరవేర్చడానికి శ్రద్ధగా పని చేయడం కొనసాగించాలని ఆయన బీఆర్డీ సిబ్బందిని కోరారు. ఎయిర్ కమోడోర్ ఎస్.ఎస్. రెహాల్, ఎయిర్ ఆఫీసర్ కమాండింగ్ ఢిల్లీ జల్ బోర్డ్, ఢిల్లీ ఇంటర్నేషనల్ ఎయిర్పోర్ట్ లిమిటెడ్, మిలిటరీ ఇంజినీరింగ్ సర్వీసెస్ అధికారులకు మరియు రెండు ప్రాజెక్టులను విజయవంతం చేయడానికి హృదయపూర్వకంగా సహకరించినందుకు డిపో సిబ్బందికి ధన్యవాదాలు తెలిపారు.
ప్రధాన మంత్రి కార్యాలయం
‘డివైన్టైడ్స్’ ఏల్బమ్ కు గ్రామీ పురస్కారాన్ని గెలుచుకొన్న భారతీయ సంగీతకారుడు శ్రీ రికీకేజ్ కు అభినందన లు తెలిపిన ప్రధాన మంత్రి
భారతీయ సంగీతకారుడు శ్రీ రికీ కేజ్ కు ఆయన యొక్క ఏల్బమ్ ‘డివైన్ టైడ్స్’ కు గ్రామీ పురస్కారం లభించిన సందర్భం లో ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
శ్రీ రికీ కేజ్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ అందులో-
‘‘ఈ ప్రశంసాయోగ్యమైనటువంటి కార్యసాధన కు గాను అభినందన లు మరియు మీ భావి ప్రయాసల కు గాను ఇవే శుభాకాంక్షలు కూడా.’’ అని పేర్కొన్నారు.
DS/SH
(
భారత ఎన్నికల సంఘం
ఈ.వి.ఎ౦ ల సాంకేతిక అంశాలు ఖచ్చితమైనవి -రాష్ట్ర ప్రధాన ఎన్నికల అధికారి, శ్రీ రజత్ కుమార్
ఎన్నికలకు స౦బ౦ధి౦చిన విషయాలపై వార్తలను అ౦దజేస్తున్నప్పుడు వాస్తవానికి దగ్గరలో సరైన సమాచారం ప్రజలకు అందేలా జాగ్రత్త తీసుకోవాలని తెలంగాణ రాష్ట్ర ప్రధాన ఎన్నికల అధికారి శ్రీ రజత్ కుమార్ అన్నారు.
ఆల్ ఇ౦డియా రేడియో  జిల్లా కరస్పాండెంట్లకు నిర్వహించిన కార్యక్రమంలో ముఖ్య అతిథిగా హాజరైన శ్రీ రజత్ కుమార్ మాట్లాడుతూ విశ్వసనీయమైన, ఖచ్చితమైన వార్తలను అ౦ది౦చడ౦లో ఆల్ ఇ౦డియా రేడియో ప్రసిద్ధి చెందిందని, వార్తలను అ౦దరిక౦టే ము౦దుగా అ౦దిచడ౦ కన్నా ఖచ్చితమైన వార్తలను ఇవ్వడ౦లో ఆల్ ఇ౦డియా రేడియో తన విశ్వసనీయతను చాటుకు౦టు౦దని అన్నారు.
ఈ.వి.ఎ౦ ల ఖచ్చితత్వ౦, యదార్థతపై ఓ ప్రశ్నకు సమాధానమిస్తూ, 1982 లో మొదటిసారిగా ఈ.వి.ఎ౦ లు ప్రవేశపెట్టినప్పటి నుండి 37 న్యాయ స౦బ౦దిత సవాలులను ఎదుర్కొన్నాయని, కానీ అన్ని కేసులు ఈ.విఎ౦ లకు అనుకూల౦గా వచ్చాయన్నారు.
ఈ.వి.ఎ౦ M3 వర్షన్ ప్రస్తుత౦ ఉపయోగిస్తున్నట్లు ఏ విధమైన జోక్యం లేదా దుర్వినియోగం చేసినట్లయితే ఫ్యాక్టరీ మోడ్కు తిరిగి వెళ్ళేలా చేస్తో౦దని రజత్ కుమార్ అన్నారు.
ఓటర్ల జాబితాలో పారదర్శకత తీసుకు వచ్చే౦దుకు ఇరో నెట్ సాఫ్ట్వేర్ ని తెలంగాణ ఎన్నికల్లో మొట్టమొదటిసారి వాడుతున్నామని. ఎన్నికల ప్రక్రియ నిష్పాక్షిక౦గా జరిగేలా ఈ.విఎ౦ లు, VVPATs  ఉపయోగపడనున్నాయని ఆయన అన్నారు.
దివ్యా౦గులు ఏ విధమైన ఇబ్బ౦ది పడకు౦డా ఎన్నికల్లో పాల్గొనేలా అన్ని ఏర్పాట్లు చేసినట్లు రజత్ కుమార్ అన్నారు.
శ్రీ టి.వి.కె రెడ్డి, అదనపు డైరెక్టర్ జనరల్, పత్రికా సమాచార కార్యాలయ౦ , హైదరాబాద్, శ్రీ అల్ల౦ నారాయణ, చైర్మన్, తెలంగాణ మీడియా అకాడమీ, శ్రీ ఆకాష్ లక్ష్మణ్, అదనపు. డి.జి., న్యూస్ సర్వీసెస్ డివిజన్, న్యూ ఢిల్లీ మరియు శ్రీమతి. D. సుప్రశ్రాంతి దేవి, రీజనల్ న్యూస్ యూనిట్ హెడ్, ఆల్ ఇ౦డియా రేడియో, హైదరాబాద్ ఈ స౦దర్భ౦గా మాట్లాడారు. తెలంగాణ ప్రా౦త౦ నుండి AIR ప్రతినిధులు, అధికారులు మరియు AIR సిబ్బంది ఈ కార్యక్రమానికి హాజరయ్యారు.
(Visitor Counter : 164
మానవ వనరుల అభివృద్ధి మంత్రిత్వ శాఖ
శ్రీ ధర్మేంద్ర ప్రధాన్ గాబన్ మొదటి అగ్రి-సెజ్ ప్రాజెక్ట్ను జెండా ఊపి ప్రారభించారు.
ఏ ఓ ఎం గ్రూప్ మరియు సెంచూరియన్ యూనివర్సిటీ సహాయంతో ప్రాజెక్ట్ అమలు చేయబడుతుంది
దేశంలో అభివృద్ధి ఆకాంక్ష జిల్లాల్లో ఒకటైన ఒడిశాలోని గజపతి జిల్లా నుండి 30 మంది రైతులు మరియు 20 మంది విద్యార్థులు సాంకేతిక సహాయం కోసం గాబన్కు వెళ్లనున్నారు.
గజపతి నుండి గాబన్ వరకు, చిరుతల నుండి వాతావరణ మార్పుల వరకు, భారతదేశం-ఆఫ్రికా సంబంధాలు సుదృడమవుతున్నాయి - శ్రీ ధర్మేంద్ర ప్రధాన్
కేంద్ర విద్య మరియు నైపుణ్యాభివృద్ధి మరియు పారిశ్రామికులఅభివృద్ధి మంత్రి శ్రీ ధర్మేంద్ర ప్రధాన్ ఈరోజు న్యూఢిల్లీ నుండి గాబోన్ యొక్క మొదటి అగ్రి-సెజ్ ప్రాజెక్ట్ను జెండా ఊపి ప్రారంభించారు. సెంచూరియన్ విశ్వవిద్యాలయం సాంకేతిక మరియు నాలెడ్జ్ భాగస్వామిగా ఏ ఓ ఎం గ్రూప్ ద్వారా ప్రాజెక్ట్ అమలు చేయబడుతుంది. కార్యక్రమంలో మొదటి దశలో 30 మంది రైతులు, ఒడిశాలోని ఆశావహ జిల్లా అయిన గజపతి జిల్లాలోని సెంచూరియన్ విశ్వవిద్యాలయం కి చెందిన 20 మంది బి.ఎస్.సి./ఎమ్.ఎస్.సి.అగ్రి , బీ టెక్, ఎం టెక్ ఇంజినీరింగ్ విద్యార్థులు ఈ ప్రాజెక్ట్ కింద అభివృద్ధి చేయబడుతున్న వ్యవసాయ ఎస్ ఈ జెడ్ కోసం అగ్రి-టెక్నికల్ మరియు టెక్నికల్ కన్సల్టెంట్లుగా కలిసి పనచేయనున్నారు.
ఈ సందర్భంగా శ్రీ ప్రధాన్ మాట్లాడుతూ, గజపతి నుంచి గాబన్ వరకు, చిరుతల నుంచి వాతావరణ మార్పుల వరకు భారత్-ఆఫ్రికా సంబంధాలు పటిష్టంగా కొనసాగుతున్నాయన్నారు. ఈ ప్రారంభ ఉత్సవం ఆ సంబంధంలో కొత్త అధ్యాయాన్ని తెరుస్తుందని ఆయన అన్నారు. గాబన్లో అగ్రికల్చర్ అండ్ ఫుడ్ ప్రాసెసింగ్ స్పెషల్ ఎకనామిక్ జోన్ ఏర్పాటు దేశంలో ఆహార భద్రత మరియు స్వయం సమృద్ధిని పెంపొందించడంలో ఒక ముఖ్యమైన మైలురాయి అవుతుందని కూడా ఆయన విశ్వాసం వ్యక్తం చేశారు.
భారతదేశం-ఆఫ్రికా సంబంధాల గురించి మాట్లాడుతూ, గత 9 సంవత్సరాలలో, భారతదేశం-ఆఫ్రికా సంబంధాలు బలోపేతం అయ్యాయి, భారతదేశం నుండి 35 కంటే ఎక్కువ ఉన్నత స్థాయి పర్యటనలు మరియు ఆఫ్రికా నుండి 100 కంటే ఎక్కువ ఇలాంటి సందర్శనలను జరిగాయి. భారతదేశం మరియు ఆఫ్రికా ఖండం మధ్య భాగస్వామ్యాన్ని బలోపేతం చేయడంలో వలసవాద వ్యతిరేక సంఘీభావం, ప్రవాస సద్భావన మరియు 'దక్షిణాది దేశాల' సహకారం సూత్రం కూడా ముఖ్యమైన పాత్ర పోషిస్తున్నాయని ఆయన అన్నారు.
భారతదేశ ఆఫ్రికా విధానంలో అభివృద్ధి భాగస్వామ్యమే కీలక భూమిక అని కూడా ఆయన అన్నారు. సామాజిక-ఆర్థిక అభివృద్ధి ప్రయాణంలో విశ్వసనీయ భాగస్వామిగా, భారతదేశం ఆఫ్రికాకు $ 12.3 బిలియన్లకు పైగా రాయితీ రుణాలను మరియు వివిధ రంగాలలో అభివృద్ధి ప్రాజెక్టులతో $ 700 మిలియన్ల గ్రాంట్ సహాయాన్ని అందించింది.
భారతదేశ జీ20 అధ్యక్షత గురించి మాట్లాడుతూ, భారతదేశం యొక్క జీ 20 ప్రెసిడెన్సీ దక్షిణాది దేశాల మరియు అభివృద్ధి చెందుతున్న దేశాల యొక్క వాణి ని వినిపించడం లో మరియు వారి ఆందోళనలను ప్రస్తావించడం లో భారతదేశం పాత్ర చాలా ప్రత్యేకమైనదని, ఇది భారత్-ఆఫ్రికా సంబంధాలను బలోపేతం చేయడంలో మరొక అధ్యాయాన్ని రచిస్తోందని ఆయన అన్నారు.
గాబన్ మరియు ఇతర ఆఫ్రికన్ దేశాలు భారతదేశ అభివృద్ధి ప్రయాణం మరియు అభివృద్ధి ఆకాంక్ష జిల్లాల పథకం వంటి ఇటీవలి కార్యక్రమాల నుండి చాలా నేర్చుకోవాలని ఆయన అన్నారు.
విద్య మరియు నైపుణ్యాభివృద్ధి రంగాలలో భారతదేశం-ఆఫ్రికా దీర్ఘకాల సంబంధాల గురించి కూడా ఆయన మాట్లాడారు.
జౌళి మంత్రిత్వ శాఖ
లాక్ డౌన్ సమయంలో జనపనార మిల్లులు మూసివేయడం వల్ల ఎదురైన ఆహార ధాన్యాల ప్యాకేజింగ్ సంక్షోభం నుంచి బయట పడేందుకు హెచ్.డి.పి.ఈ/పి.పి. బ్యాగ్ ల పరిమితిని 1.8 లక్షల బేళ్ళ నుంచి 2.62 లక్షల బేళ్ళకు విస్తరించిన వస్త్ర మంత్రిత్వ శాఖ
జనపనారను ఉత్పత్తి చేసే అన్ని రాష్ట్రాలకు జనపనార విత్తనాలు, ఎరువులు మరియు ఇతర వ్యవసాయ సహకారం అందించడం కోసం ఆయా రాష్ట్ర ప్రభుత్వాలకు లేఖలు రాసిన మంత్రిత్వ శాఖ
జనపనార రైతులు మరియు కార్మికుల ప్రయోజనాలు కాపాడే విషయంలో మంత్రిత్వశాఖ కట్టుబడి ఉంది
వస్త్ర మంత్రిత్వ శాఖ గరిష్టంగా అనుమతించ దగిన పరిమితికి మించి 2020 మార్చి 26న 1.80 లక్షల బేళ్ళకు అదే విధంగా 2020 ఏప్రిల్ 6న 0,82 లక్షల బేళ్ళకు వెరసి మొత్తం 2.62 లక్షల బేళ్ళ హెచ్.డి.పి.ఈ/పి.పి. బ్యాగ్ లకు అనుమతి ఇచ్చింది. కోవిడ్ -19 నేపథ్యంలో దేశ వ్యాప్త లాక్ డౌన్ కారణంగా ఆహార ధాన్యాల ప్యాకేజింగ్ విషయంలో ఉద్భవిస్తున్న సంక్షోభం నుంచి ఉపశమన చర్యగా ఈ నిర్ణయాన్ని తీసుకుంది. ఇప్పటికే లాక్ డౌన్ కారణంగా జనపనార మిల్లులు మూసివేయడం వల్ల గోధుమ రైతుల ఉత్పత్తులకు ప్రత్యామ్నాయ ప్యాకింగ్ అందించడం ద్వారా వారికి సహకారాన్ని అందించే ఉద్దేశంతో ఈ నిర్ణయాన్ని తీసుకుంది.
2020 ఏప్రిల్ మధ్యలో ధాన్యాలు ప్యాకింగ్ చేయడానికి సిద్ధంగా ఉన్నందున గోధుమ రైతులకు మేలు చేసే లక్ష్యంతో ఈ చర్యలు చేపట్టింది. ఏదేమైనా, లాక్ డౌన్ వ్యవధి ముగిసిన తర్వాత జనపనార మిల్లుల్లో జనపనార సంచుల ఉత్పత్తి పునఃప్రారంభమైనప్పుడు, ఆహార ధాన్యాల ప్యాకేజింగ్ కోసం జనపనార సంచులకు ప్రాధాన్యత ఇవ్వబడుతుందనే నిబంధనతో ప్రభుత్వం ఈ విషయాన్ని పరిగణలోకి తీసుకుంది. లాక్ డౌన్ వ్యవధిలో జనపనార రైతులకు విత్తనాలు, ఎరువులు మరియు ఇతర వ్యవసాయ సహాయాలను అందించమని జనపనార ఉత్పత్తి చేసే రాష్ట్ర ప్రభుత్వాలకు వస్త్ర మంత్రిత్వ శాఖ లేఖలు రాసింది. జూట్ ప్యాకేజింగ్ మెటీరియల్స్ యాక్ట్ , 1987 లోని నిబంధనల ప్రకారం జనపనార రైతులు మరియు కార్మికుల ప్రయోజనాలను పరిరక్షించడానికి ప్రభుత్వం కట్టుబడి ఉంది. ఇది జనపనార సంచులలో ఆహార ధాన్యాల ప్యాకేజింగ్ కోసం నూరు శాతం శాతం ప్రయోజనాలను అందిస్తుంది.
కోవిడ్ -19 నేపథ్యంలో ఏర్పడిన లాక్ డౌన్ జనపనార మిల్లుల్ని ప్రభావితం చేసింది. తద్వారా జనపనార సంచుల ఉత్పత్తికి అంతరాయం ఏర్పడింది. పబ్లిక్ డిస్ట్రిబ్యూషన్ సిస్టం లో నిమగ్నమై ఉన్న స్టేట్ ప్రొక్యూర్ మెంట్ ఏజన్సీలు  మరియు ఫుడ్ కార్పొరేషన్ ఆఫ్ ఇండియా  అవసరాలను తీర్చగలిగే స్థితిలో జనపనార మిల్లర్లు లేనందున, ప్రభుత్వం ముందుగానే ఈ చర్యలు తీసుకోవడం ద్వారా భవిష్యత్ లో ఇబ్బందులు అధిగమించే విధంగా ప్రణాళికలను సిద్ధం చేసింది.
రబీ కోతల నేపథ్యంలో రైతులు మరియు వారి ఉత్పత్తుల పై ప్రభుత్వం తీవ్రంగా ఆందోళన వ్యక్తం చేస్తోంది. ఈ సమయంలో భారీ పరిమాణంలో ప్యాకేజింగ్ సంచులు అవసరం. ఆహార ధాన్యాలు ప్రధానంగా జె.పి.ఎం. చట్టు ప్రకారం జనపనార సంచుల్లో ప్యాక్ చేయబడతాయి. కోవిడ్ -19 లాక్ డౌన్ కారణంగా జనపనార మిల్లులు అవసరమైన స్థాయిలో సంచులను ఉత్పత్తి చేయలేకపోతున్నాయి. అందువల్ల గోధుమ రైతులకు ఇబ్బందులు తలెత్తకుండా ఉండాలంటే ఈ ప్రత్యామ్నాయ ఏర్పాట్లు అనివార్యం.
(
మంత్రిమండలి
 అండమాన్, నికోబార్ దీవుల అద్దె నిబంధనలు, 2023  దాద్రా నగర్ హవేలీ మరియు డామన్, డయ్యూ అద్దె నిబంధనలు, 2023  లక్షదీవుల అద్దె నిబంధనలు, 2023 అమలు
భారత రాజ్యాంగంలోని 240 అధికరణం కింద  అండమాన్, నికోబార్ దీవుల అద్దె నిబంధనలు , 2023  దాద్రా నగర్ హవేలీ మరియు డామన్, డయ్యూ అద్దె నిబంధనలు, 2023  లక్షదీవుల అద్దె నిబంధనలు, 2023 అమలు చేయడానికి ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం సమావేశం ఆమోదం తెలిపింది.
కేంద్రపాలిత ప్రాంతాలలో స్థలాలు అద్దెకు ఇవ్వడానికి, స్థలాలను అద్దెకు తీసుకోవడానికి అనుసరించవలసిన పారదర్శక, జవాబుదారీ వ్యవస్థను అమలు చేయడానికి అవసరమైన చట్టపరమైన వ్యవస్థ అండమాన్ మరియు నికోబార్ దీవుల అద్దె నియంత్రణ నిబంధనలు, 2023; దాద్రా మరియు నగర్ హవేలీ మరియు డామన్ మరియు డయ్యూ అద్దె నియంత్రణ నిబంధనలు , 2023;లక్ష దీవుల అద్దె నియంత్రణ నిబంధనలు , 2023 ద్వారా అమలు లోకి వస్తుంది. కేంద్రపాలిత ప్రాంతాలు అయిన అండమాన్, నికోబార్ దీవులు, దాద్రా మరియు నగర్ హవేలీ మరియు డామన్ మరియు డయ్యు, లక్ష దీవులలో భూ యజమానులు,స్థలాలను అద్దెకు తీసుకుంటున్న వారి ప్రయోజనాలను రక్షించడానికి నిబంధనలు సహకరిస్తాయి.
అద్దె మార్కెట్లో ప్రైవేట్ పెట్టుబడి, వ్యవస్థాపకతకు ఈ నిబంధనలు సహకరిస్తాయి. వివిధ ఆదాయ వర్గాలకు చెందిన వలసదారులు,సంఘటిత, అసంఘటిత రంగాలలో పనిచేస్తున్న కార్మికులు, నిపుణులు, విద్యార్థులు మొదలైన వారికి అద్దె గృహ సౌకర్యాన్ని అందుబాటులోకి తెస్తాయి. నాణ్యమైన అద్దె వసతికి ప్రాప్యతను పెంచడానికి కూడా సహాయపడుతుంది. అండమాన్ మరియు నికోబార్ దీవులు, దాద్రా మరియు నగర్ హవేలీ మరియు డామన్ మరియు డయ్యూ , లక్షద్వీప్ల కేంద్రపాలిత ప్రాంతాలలో గృహ నిర్మాణ రంగం అభివృద్ధికి నిబంధనలు సహకరిస్తాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కరోనా వైరస్ వ్యాప్తిని నివారించేలా ముందస్తు పద్ధతులను వినూత్నంగా ఉపయోగిస్తున్న కేవీఐసీ కుమ్మరులు
కోవిడ్ -19 కు వ్యతిరేకంగా చేస్తున్న పోరాటంలో అతిచిన్న అంశం కూడా ఆశలు పెంచుతున్న సమయంలో రాజస్థాన్ గ్రామంలో కేవీఐసీ కుమ్మరులు చాలా మంది కఠిన కరోనా వైరస్ వ్యాప్తిని నివారించడానికి ప్రత్యేక ప్రచారం నిర్వహిస్తూ దేశం దృష్టి ఆకర్షిస్తున్నారు. రాజస్థాన్లోని బరణ్ జిల్లాలోని కిషన్గంజ్ గ్రామంలోని కుమ్మరులు తయారుచేసిన ప్రతి మట్టి కుండ మరీ ముఖ్యంగా
కూజాలపై కరోనాతో పోరాడే మార్గాలను గురించిన సందేశాన్ని అందిస్తున్నారు. ఈ కుండలను కొనుక్కొని ఇంటికి తీసుకుపోయే కుటుంబ సభ్యులు.. నీరు త్రాగినప్పుడు ప్రతీసారీ ఆ సందేశం చూసి కరోనా కట్టడికి జాగురుకతతో వ్యవహరించేలా చేయడం వీరి ఉద్దేశం. కరోనాపై పోరాడే మార్గాలను గురించిన సందేశాన్ని ప్రతి ఇంటికి చేరుకునేలా చూడటానికి వీలుగా కిషన్గంజ్ గ్రామంలోని కుమ్మరులు ఈ వినూత్న ఆలోచనతో ముందుకు వచ్చారు. “మాస్క్వాడండి”, “స్టే హోమ్.. స్టే సేఫ్”, “ప్రివెన్షన్ ఈజ్ క్యూర్”,“కరోనా జాగ్రత్త వహించండి” వంటి సందేశాలను ఈ కూజాలపై కుమ్మరులు ముద్రించారు. ఇది ఇంటిలోని ప్రతి సభ్యుడు రోజుకు కనీసం 4-5 సార్లు సందేశాలను చదివేలా చేస్తుంది. ఉష్ణోగ్రత పెరగడంతో తాజాగా ఇక్కడ కుండలు, కూజాల అమ్మకాలు పుంజుకున్నాయి.
విలక్షణ మార్గంలో విషయం చేరవేత..
కరోనా కట్టడికి గాను కుమ్మరులు చేస్తున్న ప్రయత్నాలను కేవీఐసీ ఛైర్మన్ శ్రీ వినయ్ కుమార్ సక్సేనా ప్రశంసించారు. ఇటువంటి విలక్షణమైన మార్గాలలో ప్రజలకు విషయాన్ని చేరవేయడం కరోనాపై పోరాటంలో గొప్ప ప్రభావాన్ని చూపుతుందని అన్నారు. ఇలాంటి ప్రత్యేకమైన ప్రచారం చాలా మందికి స్ఫూర్తిదాయకంగా ఉంటుందని ఆయన అన్నారు. కిషన్గంజ్ గ్రామంలో ఉన్న ఈ
కుమ్మరులు, దేశవ్యాప్తంగా కుమ్మరుల సమాజాన్ని బలోపేతం చేయడానికి ఉద్దేశించిన కేవీఐసీ యొక్క కుమ్మర్ సశక్తికరన్ కార్యక్రమం లబ్ధిదారులవడం గమనార్హం. ఉత్తర ప్రదేశ్, మధ్యప్రదేశ్, హిమాచల్ ప్రదేశ్, మహారాష్ట్ర, జమ్ము అండ్ కాశ్మీర్, హర్యానా, రాజస్థాన్, పశ్చిమ బెంగాల్, అస్సాం, గుజరాత్, తమిళనాడు, ఒడిశా, తెలంగాణ, బీహార్ రాష్ట్రాలలోని పలు మారుమూల ప్రాంతాల్లోనూ ఈ కార్యక్రమాన్ని ప్రారంభించారు. రాజస్థాన్లో జైపూర్, కోటా, జాల్వార్, శ్రీ గంగానగర్ సహా డజనుకు పైగా జిల్లాలకు ఈ కార్యక్రమం ద్వారా లబ్ధి చేకూరింది. “కుమ్హార్ సశక్తికరన్ కార్యక్రమం కుమ్మరుల జీవితాలను మార్చివేసింది. ఆధునిక పరికరాలు మరియు శిక్షణతో కుమ్మరులను అందించడం ద్వారా కుమ్మరుల సమాజాన్ని తిరిగి ప్రధాన స్రవంతిలోకి తీసుకురావడం ఈ మిషన్ యొక్క ముఖ్య లక్ష్యం. మేము వారిని సమాజంతో తిరిగి అనుసంధానం చేయడానికి మరియు వారి కళను పునరుద్ధరించడానికి ప్రయత్నిస్తున్నాము” అని శ్రీ సక్సేనా అన్నారు.
దాదాపు 60,000 మందికి ప్రయోజనం..
కేవీఐసీ ఇప్పటి వరకు 14,000 కి పైగా విద్యుత్తో నడిచే కుమ్మరి చక్రాలను  కుమ్మరులకు పంపిణీ చేసిందని, ఈ కార్యక్రమంలో ఇప్పటి వరకు దాదాపు 60,000 మందికి ప్రయోజనం చేకూర్చిందని ఆయన అన్నారు. ఈ పథకం కింద, కుండల ఉత్పత్తుల తయారీకి బంకమట్టిని కలపడానికి బ్లంగర్ మరియు పగ్ మిల్లుల వంటి పరికరాలను కూడా కేవీఐసీ అందిస్తుంది. ఈ పథకం కింద అందించిన యంత్రాలు కుండల తయారీ ప్రక్రియ నుండి దుర్వినియోగాన్ని తొలగించాయి. ఫలితంగా కుమ్మరుల ఆదాయం 7-8 రెట్ల మేర పెరిగింది.
(Visitor Counter : 159
ప్రధాన మంత్రి కార్యాలయం
మారిశస్ ప్రధాని తో భేటీ అయిన ప్రధాన మంత్రి
మారిశస్ ప్రధాని మాన్య శ్రీ ప్రవీంద్ జగన్నాథ్ తో ప్రధాన మంత్రి శ్రీ నరేంద్ర మోదీ న్యూ ఢిల్లీ లో ఈ రోజు న సమావేశమయ్యారు. ప్రధాని శ్రీ జగన్నాథ్ తన సతీమణి శ్రీమతి కవిత జగన్నాథ్ తో పాటు భారతదేశం లో వ్యక్తిగత సందర్శన కు విచ్చేశారు.
అఖండమైన ప్రజాతీర్పు తో తిరిగి ఎన్నికయినందుకు ప్రధాని శ్రీ జగన్నాథ్ కు ప్రధాన మంత్రి శ్రీ మోదీ ఆత్మీయ అభినందన లు తెలిపారు. ప్రధాన మంత్రి కి శ్రీ జగన్నాథ్ ధన్యవాదాలు పలుకుతూ, ఉభయ దేశాల మధ్య సోదర భావం తో కూడినటువంటి మరియు మన్నికైనటువంటి ద్వైపాక్షిక సంబంధాల ను మరింత గా బలోపేతం చేసుకోవడం కోసం మరియు ఆ సంబంధాల ను గాఢతరం గా మలచుకోవడం కోసం తన వచన బద్ధత ను పునరుద్ఘాటించారు.
మారిశస్ లో మెట్రో ఎక్స్ప్రెస్ ప్రాజెక్టు, ఇఎన్టి హాస్పిటల్, సామాజిక గృహ నిర్మాణ పథకం ల వంటి ప్రజల కు సిసలైన లాభాల ను అందించిన అనేక అభివృద్ధి పథాకాలు కు భారతదేశం అందిస్తున్న మద్ధతు ను ప్రధాని శ్రీ జగన్నాథ్ ప్రశంస ను వ్యక్తం చేశారు. మారిశస్ సర్వతోముఖ అభివృద్ధి తాలూకు వేగాన్ని వర్ధిల్లజేయడం, భారతదేశం తో సహకారం యొక్క పరిధి ని విస్తరించుకోవడం నూతన పదవీ కాలం లో తనకు ప్రాథమ్యాలు గా ఉంటాయని ప్రధాని శ్రీ జగన్నాథ్ తెలిపారు. ఈ కృషి లో భారతదేశం ఒక ముఖ్యమైన పాత్ర ను పోషిస్తుందన్న ఆశాభావాన్ని ఆయన వ్యక్తం చేశారు.
మరింత భద్రమైనటువంటి, స్థిరమైనటువంటి మరియు సమృద్ధమైనటువంటి మారిశస్ యొక్క నిర్మాణం లో భారతదేశం పక్షాన హృదయ పూర్వక మద్ధతు ను మరియు సంఘీభావాన్ని మారిశస్ ప్రజలు మరియు మారిశస్ ప్రభుత్వం ఆశించవచ్చని ప్రధాన మంత్రి శ్రీ మోదీ అన్నారు.
బహుముఖీనమైనటువంటి, సన్నిహితమైనటువంటి ద్వైపాక్షిక సంబంధాల ను నిర్మించుకోవడం కోసం కలసి కృషి చేయాలని, అలాగే పరస్పర ప్రయోజనాలు మరియు ప్రాధాన్యాల ప్రాతిపదిక న తమ మధ్య బంధం బలపడే నూతన మార్గాల ను అన్వేషించాలని నేత లు ఇరువురు అంగీకరించారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 అప్డేట్స్
ముందస్తు చర్యలు , సానుకూల విధానాలు, గ్రేడెడ్ రెస్పాన్స్ పాలసీలో భాగంగా రాష్ట్రాలు , కేంద్రపాలిత ప్రాంతాల సమిష్టి కృషి ద్వారా కోవిడ్ -19 నివారణ, నియంత్రణ, నిర్వహణ కోసం భారత ప్రభుత్వం అనేక చర్యలు తీసుకుంటోంది. వీటిని క్రమం తప్పకుండా ఉన్నత స్థాయిలో సమీక్షిస్తున్నారు.
 చెల్లించవలసి ఉంటుంది.
ఇవాల్టి వరకు , గత 28 రోజులు అంతకు పైబడి ఒక్క కేసుకూడా నమోదు కాని జిల్లాలు 12 వరకు ఉన్నాయి. 2020 ఏప్రిల్ 21 నుంచి ఇవాల్టివరకు ఎనిమిది కొత్త జిల్లాలు ఇందులో చేరాయి. అవి, చిత్రదుర్గ ,బిలాస్పూర్ , ఇంఫాల్ వెస్ట్ , ఐజ్వాల్ వెస్ట్ , భద్రాద్రి కొత్తగూడెం , పిలిభిత్ , ఎస్బిఎస్ నగర్  , దక్షిణ గోవా .
23 రాష్ట్రాలు ,కేంద్రపాలిత ప్రాంతాలలోనూ గత 14 రోజులలో ఎలాంటి కేసులు నమోదు కాలేదు.
ఇప్పటి వరకూ , 4,257 మంది కి వ్యాధి నయం అయింది. వ్యాధి రికవరీ రేటు 19.89 శాతంగా ఉంది. నిన్నటినుంచి 1409 కొత్త కేసులు నమోదయ్యాయి. దేశంలో ఇప్పటివరకు మొత్తం 21 ,393కేసులు పాజిటివ్ గా నిర్ధారణ అయ్యాయి.
కోవిడ్ -19 కి సంబంధించి తాజా , అధీకృత సమాచారం , దీనికి సంబంధించిన సాంకేతిక అంశాలు, మార్గదర్శకాలు, ఇతర సూచనల కోసం క్రమం తప్పకుండా గమనించండి : https://www.mohfw.gov.in/.
కోవిడ్ -19 కి సంబంధించి సాంకేతిక అంశాలపై తమ ప్రశ్నలను technicalquery.covid19[at]gov[dot]in ఈమెయిల్కు పంపవచ్చు. ఇతర ప్రశ్నలను ncov2019[at]gov[dot]in .కు పంపవచ్చు.
కోవిడ్ -19పై ఏవైనా ప్రశ్నలకు సమాధానాల కోసం కేంద్ర ఆరోగ్య,కుటుంబ సంక్షేమ మంత్రిత్వశాఖ హెల్ప్లైన్ నెంబర్ : +91-11-23978046 లేదా 1075  కు ఫోన్ చేయవచ్చు. కోవిడ్ -19 పై రాష్ట్రాలు, కేంద్ర పాలిత ప్రాంతాల హెల్ప్లైన్ ల జాబితా కోసం కింది లింక్ను గమనించవచ్చు.
https://www.mohfw.gov.in/pdf/coronvavirushelplinenumber.pdf .
మానవ వనరుల అభివృద్ధి మంత్రిత్వ శాఖ
వివిధ పరీక్షలకు ఆన్లైన్ దరఖాస్తు సమర్పణ గడువును పొడిగించిన జాతీయ పరీక్షల నిర్వహణ సంస్థ
కోవిడ్-19 వ్యాప్తి కారణంగా విద్యార్థులు, వారి తల్లిదండ్రులు గడ్డు పరిస్థితులను ఎదుర్కొంటున్న దృష్ట్యా వివిధ పరీక్షలకు ఆన్లైన్ దరఖాస్తుల సమర్పణ గడువును జాతీయ పరీక్షల నిర్వహణ సంస్థ పొడిగించింది.
ఈ మేరకు పొడిగించిన/సవరించిన తేదీల వివరాలిలా ఉన్నాయి:
|
|
వ.సం.
|
|
పరీక్ష
|
|
ప్రస్తుత తేదీలు
|
|
సవరింపు/పొడిగింపు తేదీలు|
|
నుంచి
|
|
వరకు
|
|
నుంచి
|
|
వరకు
|
|
01
|
|
నేషనల్ కౌన్సిల్ ఫర్ హోటల్ మేనేజ్మెంట్
 JEE-2020
|
|
01.01.2020
|
|
31.03.2020
|
|
01.01.2020
|
|
30.04.2020
|
|
02
|
|
ఇందిరాగాంధీ నేషనల్ ఓపెన్ యూనివర్సిటీ పీహెచ్.డీ, ఓపెన్ మ్యాట్ ప్రవేశపరీక్ష-2020
|
|
28.02.2020
|
|
23.03.2020
|
|
28.02.2020
|
|
30.04.2020
|
|
03
|
|
ఇండియన్ కౌన్సిల్ ఆఫ్ అగ్రికల్చరల్ రీసెర్చి -2020
|
|
01.03.2020
|
|
31.03.2020
|
|
01.03.2020
|
|
30.04.2020
|
|
04
|
|
జవహర్లాల్ నెహ్రూ యూనివర్సిటీ ప్రవేశపరీక్ష -2020
|
|
02.03.2020
|
|
31.03.2020
|
|
02.03.2020
|
|
30.04.2020
|
|
05
|
|
యూజీసీ-నేషనల్ ఎలిజిబిలిటీ టెస్ట్
-June 2020
|
|
16.03.2020
|
|
16.04.2020
|
|
16.03.2020
|
|
16.05.2020
|
|
06
|
|
సీఎస్ఐఆర్- నేషనల్ ఎలిజిబిలిటీ టెస్ట్
-June 2020
|
|
16.03.2020
|
|
15.04.2020
|
|
16.03.2020
|
|
15.05.2020
|
|
07
|
|
ఆలిండియాఆయుష్ పోస్టు గ్రాడ్యుయేట్ ప్రవేశపరీక్ష
-2020
|
|
01.04.2020
|
|
30.04.2020
|
|
01.05.2020
|
|
31.05.2020
‘’ ఆన్లైన్ దరఖాస్తులు సాయంత్రం 4:00వరకు, రుసుములు రాత్రి 11:50వరకూ స్వీకరించబడతాయి.
నిర్ణీత రుసుమును క్రెడిట్/డెబిట్ కార్డు/నెట్బ్యాంకింగ్/యూపీఐ లేదా పేటీఎం ద్వారా చెల్లించవచ్చు.
సవరించిన తేదీలు, ప్రవేశ కార్డుల డౌన్లోడ్ సంబంధిత సమగ్ర వివరాలు 15.04.2020న పరిస్థితులపై సమీక్ష తర్వాత మాత్రమే ఆయా పరీక్షల వెబ్సైట్లతోపాటు www.nta.ac.inలోనూ వేర్వేరుగా ఇవ్వబడతాయి. తాజా వివరాల కోసం ఆయా వెబ్సైట్లను తరచూ చూస్తూండాల్సిందిగా తల్లిదండ్రులతోపాటు అభ్యర్థులకు సూచించడమైనది. ఏదైనా అదనపు సమాచారం కోసం- 82874 71852; 81783 59845; 96501 73668; 95996 76953; 88823 56803 నంబర్లకు ఫోన్ చేయవచ్చు.
ఆర్థిక మంత్రిత్వ శాఖ
ఆపరేషన్ గోల్డ్మైన్ కింద సూరత్ అంతర్జాతీయ విమానాశ్రయంలో రూ. 25.26 కోట్ల విలువైన 48 కిలోల గోల్డ్ పేస్ట్ను స్వాధీనం చేసుకున్న డీఆర్ఐ
ఆపరేషన్ గోల్డ్మైన్లో భాగంగా డైరెక్టరేట్ ఆఫ్ రెవెన్యూ ఇంటెలిజెన్స్  సూరత్ అంతర్జాతీయ విమానాశ్రయంలో రూ. 25.26 కోట్ల విలువ చేసే 48.20 కిలోల గోల్డ్ పేస్ట్ను స్వాధీనం చేసుకుంది. ఇటీవలి కాలంలో విమానాశ్రయంలో పెద్ద మొత్తంలో స్వాధీనం చేసుకున్న బంగారంలో ఇది ఒకటి.
భారతదేశంలోకి పేస్టు రూపంలో అక్రమంగా బంగారం తరలిస్తున్నారని నిఘా విభాగాల నుంచి అందిన నిర్దిష్ట సమాచారం ఆధారంగా 07.07.2023న సూరత్ అంతర్జాతీయ విమానాశ్రయంలో ఎయిర్ ఇండియా ఎక్స్ప్రెస్ ఫ్లైట్ నంబర్. IX172లో షార్జా నుంచి వచ్చిన ముగ్గురు ప్రయాణికులను డీఆర్ఐ అధికారులు అడ్డగించారు. వారి హ్యాండ్ బ్యాగేజీ, చెక్ ఇన్ లగేజీ ని నిశితంగా పరిశీలించారు. 5 బ్లాక్ బెల్టుల్లో 20 తెల్ల రంగు ప్యాకెట్లలో 43.5 కిలోల బంగారాన్ని పేస్ట్ రూపంలో అధికారులు గుర్తించారు. సూరత్ అంతర్జాతీయ విమానాశ్రయం అధికారుల సహాయంతో ప్రయాణికులను డీఆర్ఐ అధికారులు విచారించారు. భారత్లోకి అక్రమంగా తరలించేందుకు బంగారాన్ని దాచిపెట్టినట్లు విచారణలో తేలింది. అధికారులు స్క్రీనింగ్, పరీక్షలను తప్పించుకోవడానికి ఇమ్మిగ్రేషన్కు ముందు ఉన్న మరుగుదొడ్డిలో బంగారం మార్పిడి చేయాలని అనుకున్నారు.అధికారులు మరిన్ని తనికీలు నిర్వహించి ఇమ్మిగ్రేషన్ చెక్పాయింట్ ప్రక్కనే ఉన్న పురుషుల వాష్రూమ్లో పేస్టు రూపంలో ఉన్న మరో 4.67 కిలోల బంగారాన్ని గుర్తించారు. స్వాధీనం చేసుకున్న బంగారాన్ని సిఐఎస్ఎఫ్ కు డీఆర్ఐ అప్పగించింది.పేస్టు రూపంలో స్వాధీనం చేసుకున్న మొత్తం 48.20 కిలోలబంగారం నుంచి దాదాపు , 42 కిలోల కంటే ఎక్కువ బరువున్న బంగారం  వెలికి తీసురారు. స్వాధీనం చేసుకున్న బంగారం విలువ సుమారు 25.26 కోట్ల రూపాయల వరకు ఉంటుంది..
కస్టమ్స్ చట్టం, 1962 కింద ప్రయాణికుల నుంచి డీఆర్ఐ అధికారులు స్టేట్మెంట్ రికార్డ్ చేశారు. వారు అందించిన సమాచారం మేరకు ఒక అధికారితో పాటు 3 మంది ప్రయాణికులను అరెస్టు చేశారు. ఇప్పటి వరకు జరిగిన విచారణలో సూరత్ అంతర్జాతీయ విమానాశ్రయంలో వ్యవస్థీకృత స్మగ్లింగ్ రాకెట్ కార్యకలాపాలు సాగిస్తున్నట్లు వెల్లడయింది. విమానాశ్రయంలోని అధికారులతో సహా ఇతర వ్యక్తుల ప్రమేయాన్ని కనుగొనడానికి తదుపరి దర్యాప్తు, మొత్తం సిండికేట్ను నిర్వీర్యం చేయడానికి డీఆర్ఐ చర్యలు ప్రారంభించింది.
చర్య స్మగ్లింగ్ సిండికేట్ కార్యకలాపాలను డీఆర్ఐ ఛేదించింది. దేశంలో అధిక-విలువైన వస్తువుల అక్రమ రవాణాను అరికట్టేందుకు చేస్తున్న నిరంతర ప్రయత్నంలో భాగంగా సూరత్ విమానాశ్రయంలో డీఆర్ఐ తనిఖీలు నిర్వహించింది.
పర్యటక మంత్రిత్వ శాఖ
దేశంలో ఎకో టూరిజాన్ని ప్రోత్సహించడానికి స్వదేశ్ దర్శన్ పథకం కింద "ఎకో సర్క్యూట్" 15 థీమ్ సర్క్యూట్లలో ఒకటిగా గుర్తించాం: జి. కిషన్ రెడ్డి
పర్యాటక మంత్రిత్వ శాఖ ఒడిశాతో సహా దేశంలో అభివృద్ధి కోసం పర్యావరణ-పర్యాటక రంగాన్ని సముచిత పర్యాటక ప్రాంతాలలో ఒకటిగా గుర్తించినట్టు చెప్పారు.
పర్యాటక మంత్రిత్వ శాఖ ఒడిషాతో సహా దేశంలో పర్యావరణ పర్యాటకాన్ని అభివృద్ధి చేయడానికి, ప్రోత్సహించడానికి అనేక చర్యలు తీసుకుంది, వీటిలో ఈ క్రిందివి ఉన్నాయి:
 భారతదేశాన్ని పర్యావరణ/సుస్థిరమైన బాధ్యతాయుతమైన పర్యాటకానికి ప్రాధాన్యమైన ప్రపంచ గమ్యస్థానంగా ఉంచడానికి, పర్యాటక మంత్రిత్వ శాఖ ఎకో టూరిజం సస్టైనబుల్ టూరిజం కోసం జాతీయ వ్యూహాలను రూపొందించింది.
వ్యూహాత్మక పత్రాల కార్యాచరణ అమలుకు మార్గనిర్దేశం చేసేందుకు, సెక్రటరీ  అధ్యక్షతన సుస్థిర పర్యాటకం కోసం జాతీయ బోర్డు ఏర్పాటు చేయబడింది. బోర్డ్ 1వ 2వ సమావేశాలు వరుసగా 16 ఆగస్టు 2022 31 అక్టోబర్ 2022 తేదీలలో జరిగాయి, ఈ సమయంలో పర్యావరణ పర్యాటకంతో సహా వ్యూహాత్మక పత్రాల కార్యాచరణ అమలు కోసం కార్యాచరణ ప్రణాళికపై వివరణాత్మక చర్చలు జరిగాయి.
 పర్యాటక మంత్రిత్వ శాఖ ఐక్యరాజ్యసమితి పర్యావరణ కార్యక్రమం  రెస్పాన్సిబుల్ టూరిజం సొసైటీ ఆఫ్ ఇండియా తో 2021 సెప్టెంబర్ 27న 'సుస్థిరత కార్యక్రమాలను' చురుగ్గా ప్రోత్సహించడానికి మద్దతిచ్చే చర్యలను చేపట్టడానికి అవగాహన ఒప్పందం  కుదుర్చుకుంది. ఒకదానికొకటి పర్యాటక రంగం సహకార పద్ధతిలో పని చేస్తుంది.
 టూరిజం మంత్రిత్వ శాఖ టూరిజం పరిశ్రమలోని ప్రధాన విభాగాల కోసం సమగ్ర సస్టైనబుల్ టూరిజం క్రైటీరియా ని రూపొందించింది. స్వీకరించింది. ఇవన్నీ వసతి యూనిట్లు టూర్ ఆపరేటర్లు, ఒడిషాతో సహా దేశం మొత్తానికి వర్తిస్తాయి.
 దేశంలో ఎకో టూరిజం అభివృద్ధికి గల అవకాశాలను గుర్తిస్తూ, స్వదేశ్ దర్శన్ పథకం కింద ఉన్న 15 థీమాటిక్ సర్క్యూట్లలో "ఎకో సర్క్యూట్" ఒకటిగా పర్యాటక మంత్రిత్వ శాఖ గుర్తించింది.
ఈ మేరకు పర్యాటక శాఖ మంత్రి జి. కిషన్రెడ్డి ఈరోజు రాజ్యసభలో లిఖితపూర్వక సమాధానం ఇచ్చారు.